ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
అత్యధిక కోవిడ్-19 కేసులున్న 30 పురపాలక ప్రాంతాల అధికారులతో మాట్లాడిన ఆరోగ్య శాఖ కార్యదర్శి
కోవిడ్-19 నివారణ, నిర్వహణ చర్యలపై సమీక్ష
కోలుకున్న వారి శాతం 35.09% కి పెరుగుదల
దేశంలో ప్రబలిన కొవిడ్-19 కేసుల్లో 80% వాటా కలిగి అత్యంత ప్రభావం చూపుతున్న 30 మున్సిపల్ ప్రాంతాల మున్సిపల్ కమిషనర్లు, ఆ ప్రాంతాలున్న జిల్లా కలెక్టర్లు, ఆరోగ్య శాఖ ముఖ్య కార్యదర్శులు, ఇతర అధికారులతో కేంద్ర ఆరోగ్య కార్యదర్శి శ్రీమతి ప్రీతి సుడాన్, ఆరోగ్య కుటుంబ సంక్షేమ శాఖ ఓఎస్డి శ్రీ రాజేష్ భూషణ్, ఇతర అధికారులు నేడు సమీక్ష సమావేశం నిర్వహించారు. ఈ సమీక్షలో మహారాష్ట్ర, తమిళనాడు, గుజరాత్, ఢిల్లీ, మధ్యప్రదేశ్, పశ్చిమ బెంగాల్, రాజస్థాన్, ఉత్తరప్రదేశ్, తెలంగాణ, ఆంధ్రప్రదేశ్, పంజాబ్, ఒడిశా రాష్ట్రాల్లోని 30 మున్సిపల్ ప్రాంతాల అధికారులు పాల్గొన్నారు.
పట్టణ ప్రాంతాల్లో కోవిడ్-19 నిర్వహణ కు తాజాగా మార్గదర్శకాలు పంపినట్టు అధికారులు తెలిపారు. ఈ ప్రాంతాలలో అత్యధిక స్థాయిలో కోవిడ్-19 వ్యాప్తి చెందడానికి మూల కారణాలు, మరణాలు, డబ్లింగ్ రేటు, మిలియన్ మందిలో ఎంతమందికి పరీక్షలు జరుగుతున్నాయి, భౌతిక దూరం పాటించడంలో అవలంభిస్తున్న విధానాలు, ప్రమాద హేతువులు వంటి వివరాలను కేంద్ర రాష్ట్ర అధికారులు లోతుగా పరిశీలనలు చేశారు.
కంటైన్మెంట్ ప్రాంతాలుగా గుర్తించడానికి భౌగోళిక ప్రాంతాల స్పష్టమైన విభజన, వాటిలో నివాస ప్రాంతాలు, వారికి వ్యాధి సోకె ప్రమాదకర పరిస్థితులు వంటి వివరాలు స్పష్టంగా ఉండాలని కేంద్ర అధికారులు మున్సిపల్ ప్రాంతాల అధికారులకు స్పష్టమైన సూచనలు చేశారు. అత్యంత జనసమ్మర్ధం ఉన్న వాడలు, వీధుల్లో తీసుకునే చర్యలే మనకు సవాళ్లుగా ఉన్నాయని, వాటిపై దృష్టి పెట్టాలని సూచించారు. ఇలా అత్యధిక స్థాయిలో కోవిడ్-19 పై దృష్టి సారించి, ఆయా ప్రాంతాలలో ఇతర సమస్యలను నిర్లక్ష్యం చేయరాదని సూచించారు. రాబోయేది వర్షాకాలం కావడంతో ఇతర వ్యాధులు ప్రబలే అవకాశం ఉందని వాటి పట్ల కూడా అప్రమత్తంగా ఉండాలని అధికారులకు తెలిపారు. విశ్వాసాన్ని నమ్మకాన్ని పాదుగొల్పాలని కేంద్ర అధికారులు స్థానిక అధికారులకు సూచించారు. మంచి ఫలితాలు చూపుతున్న కొన్ని ప్రయోగాలను కూడా అధికారులు ఈ సందర్బంగా తెలిపారు. ఈ ప్రయత్నాల్లో వివిధ సామజిక వర్గాల నాయకుల సహకారం కూడా చాల అవసరమని కేంద్ర అధికారులు తెలిపారు.
ఈ ప్రాంతాల్లో ఇప్పటి వరకు 30,150 మంది కోలుకున్నారని, గడచినా 24 గంటల్లోనే 2233 మంది వ్యాధి నుండి బయటపడ్డారని అధికారులు వివరించారు. కోవిడ్-19కి సంబంధించి అధికారికమైన, విశ్వసనీయ సమాచారం, సలహాల కోసం : https://www.mohfw.gov.in/ and @MoHFW_INDIA సైట్ ద్వారానే తెలుసుకోవాలని అధికారులు తెలిపారు. కోవిడ్-19కి సంబంధించిన సాంకేతిక సమస్యల పరిష్కారానికి technicalquery.covid19[at]gov[dot]in ;ఇతర సమస్యలకు ncov2019[at]gov[dot]in ; మరియు @CovidIndiaSeva ద్వారా తెలుసుకోవచ్చని వెల్లడించారు.హెల్ప్ లైన్ నంబర్లు : +91-11-23978046 లేదా 1075 . రాష్ట్రాలు, కేంద్ర పాలిత ప్రాంతాల్లో హెల్ప్ లైన్ నంబర్లు తెలుసుకోవాలంటే చూడాల్సిన సైట్:
https://www.mohfw.gov.in/pdf/coronvavirushelplinenumber.pdf .
మానవ వనరుల అభివృద్ధి మంత్రిత్వ శాఖ
గ్రామీణాభివృద్ధితో విద్యను సమీకృతం
జాతీయ విద్యా విధానం  2020 పేరాలు 4.27, 5.25 మరియు 5.6 విద్యలో వ్యవసాయం యొక్క ప్రాముఖ్యతను హైలైట్ చేస్తాయి. స్థానిక కళ, సంగీతం, వ్యవసాయం, వ్యాపారం, క్రీడలు, వడ్రంగి వంటి స్థానిక వృత్తులు, విజ్ఞానం, నైపుణ్యాలు ఇతర వృత్తి నైపుణ్యాలను ప్రోత్సహించే ఉద్దేశ్యంతో పాఠశాలలు, పాఠశాల సముదాయాలలో 'మాస్టర్ ఇన్స్ట్రక్టర్లుగా' బోధించాల్సిన అవసరాన్ని వారు నొక్కిచెప్పారు. పారా 4.27 "భారతదేశం యొక్క జ్ఞానం", పాఠశాల పాఠ్యాంశాల్లో కచ్చితమైన మరియు శాస్త్రీయ పద్ధతిలో ఇతర ఇతివృత్తాలతో పాటు వ్యవసాయాన్ని పొందుపరిచింది. ఎన్ఈపీ - 2020 కింద జాతీయ కరికులం ఫ్రేమ్వర్క్ వ్యవసాయాన్ని పాఠ్యాంశాల ఫ్రేమ్వర్క్లో సమీకృతం చేస్తుంది. ఈరోజు రాజ్యసభలో కేంద్ర విద్యాశాఖ సహాయమంత్రి డాక్టర్ సుభాస్ సర్కార్ ఒక ప్రశ్నకు లిఖితపూర్వక సమాధానంగా తెలిపారు.
సమాచార, ప్రసార మంత్రిత్వ శాఖ
'భాస్కరాచార్య నేషనల్ ఇన్స్టిట్యూట్ ఫర్ స్పేస్ అప్లికేషన్స్ అండ్ జియో ఇన్ఫర్మాటిక్స్'తో ప్రసారభారతి ఎంవోయూ
కేంద్ర ఎలక్ట్రానిక్స్&సమాచార సాంకేతికత శాఖకు చెందిన 'భాస్కరాచార్య నేషనల్ ఇన్స్టిట్యూట్ ఫర్ స్పేస్ అప్లికేషన్స్ అండ్ జియో ఇన్ఫర్మాటిక్స్'తో, ప్రభుత్వ ప్రసారాల సంస్థ ప్రసారభారతి అవగాహన ఒప్పందం కుదుర్చుకుంది. ఈ ఎంవోయూలో భాగంగా; స్వయంప్రభ , 1-12 తరగతులకు ఈ-విద్య , వందే గుజరాత్ , డిజీశాల తో కలిపి 51 డీటీహెచ్ విజ్ఞాన టీవీ ఛానెళ్లు అన్ని డీడీ ఛానెళ్ల ద్వారా ప్రజలకు అందుబాటులోకి వస్తాయి.
గ్రామీణ, మారుమూల ప్రాంతాలు సహా ప్రతి ఇంటికి నాణ్యమైన విద్యా కార్యక్రమాలను అందించడం ఈ ఎంవోయూ లక్ష్యం. నైపుణ్యాభివృద్ధి, ప్రతి ఒక్కరికి నాణ్యమైన విద్య అందించాలన్న ప్రభుత్వ నిబద్ధతకు తార్కాణంగా ఈ కార్యక్రమాలను 24 గంటలూ ఉచితంగా అందిస్తున్నారు.
ప్రధాన మంత్రి కార్యాలయం
టేబల్ టెనిస్ మిక్స్ డ్ డబల్స్ పోటీ లో బంగారు పతకాన్ని గెలుచుకొన్నందుకుశ్రీ శరత్ కమల్ మరియు శ్రీజ అకుల గారు ల ధైర్యాన్ని, ఇంకా దృఢత్వాన్నిప్రశంసించిన ప్రధాన మంత్రి
బర్మింగ్ హమ్ లో నిర్వహిస్తున్న కామన్ వెల్థ్ గేమ్స్ 2022 లో టేబల్ టెనిస్ మిక్స్ డ్ డబుల్స్ స్పర్ధ లో పసిడి పతకాన్ని గెలుచుకొన్నందుకు శ్రీ శరత్ కమల్ ను మరియు శ్రీజ అకుల గారి ని ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి ఒక ట్వీట్ లో -
‘‘కలసి ఆడడం మరియు గెలవడం లో ఉండే ఆనందమే వేరు. శ్రీ @sharathkamal1 మరియు శ్రీజ అకుల గారు లు అద్భుతమైన టువంటి టీంవర్క్ ను కనబరచి మరి టేబఃల్ టెనిస్ మిక్స్ డ్ డబల్స్ పోటీ లో ప్రతిష్టాత్మకమైనటువంటి స్వర్ణ పతకాన్ని గెలిచారు. వారి ధైర్యాని కి, దృఢత్వాని కి ఇవే నా ప్రశంస లు. శ్రీ శరత్ కామన్ వెల్థ్ గేమ్స్ లో తాను పాలుపంచుకొన్నటువంటి స్పర్థ లు అన్నిటి లోనూ ఫైనల్స్ కు చేరుకోవడం అసాధారణమైంది గా ఉంది.’’ అని పేర్కొన్నారు.
రక్షణ మంత్రిత్వ శాఖ
బ్యాంకాక్లోని ఖ్లాంగ్ టోయి పోర్ట్లో థాయ్ అధికారులతో కలిసి పొల్యూషన్ రెస్పాన్స్ టేబుల్ టాప్ వ్యాయామం నిర్వహించిన ఐసిజి కాలుష్య నియంత్రణ నౌక "సముద్ర ప్రహరీ"
భాగస్వామ్య సవాళ్లను పరిష్కరించడంలో సముద్ర నైపుణ్యం & నిబద్ధతను ప్రదర్శిస్తున్న భారతదేశం
పునీత్ సాగర్ అభియాన్లో భాగంగా షిప్ సిబ్బంది, ఎన్సిసి క్యాడెట్లు & ఎంబసీ అధికారులతో కలిసి పట్టాయా బీచ్లో క్లీన్ అప్ కార్యకలాపాలు నిర్వహించారు.
భాగస్వామ్య సవాళ్లను, ముఖ్యంగా సముద్ర కాలుష్యాన్ని పరిష్కరించడంలో భారతదేశం యొక్క సముద్ర నైపుణ్యం మరియు నిబద్ధతను హైలైట్ చేస్తూ ఇండియన్ కోస్ట్ గార్డ్  కాలుష్య-నియంత్రణ నౌక 'సముద్ర ప్రహరీ' సమగ్ర కాలుష్య ప్రతిస్పందన పట్టిక టాప్ వ్యాయామం మరియు ప్రదర్శనను బ్యాంకాక్లోని ఖ్లాంగ్ టోయి పోర్ట్లో నిర్వహించింది. సెప్టెంబర్ 20, 2023న తన నాలుగు రోజుల పర్యటనలో ఈ కార్యక్రమం చివరిది. ఈ కసరత్తులో థాయిలాండ్ మారిటైమ్ ఎన్ఫోర్స్మెంట్ కోఆర్డినేషన్ సెంటర్ , కస్టమ్స్ డిపార్ట్మెంట్, మెరైన్ డిపార్ట్మెంట్, రాయల్ నేవీ, ఫిషరీస్ డిపార్ట్మెంట్ మరియు ఇతర ప్రభుత్వ సిబ్బంది పాల్గొన్నారు.
ఈ వ్యాయామం ఐసిజి సహకారంతో థాయిలాండ్ సముద్ర కాలుష్య ప్రతిస్పందన ఆకస్మిక ప్రణాళికను రూపొందించిన మరియు పరీక్షించే ఉద్దేశంతో చేపట్టారు. ఇది పరిజ్ఞానాన్ని పంచుకోవడం మరియు సేవల మధ్య పరస్పర వాతావరణాన్ని పెంపొందించింది. చమురు కాలుష్యానికి సంబంధించిన అంశాల్లో అవాంతరాలు లేని సహకారాన్ని ఇది అందిస్తుంది. ఈ వ్యాయామం ఐసిజి కాలుష్య ప్రతిస్పందన సామర్థ్యాలను మరియు ఈ ప్రాంతం పట్ల భారతదేశ భాగస్వామ్య నిబద్ధతను ప్రదర్శించింది.
వ్యాయామానికి ముందు దౌత్య కార్యాలయ అధికారులు మరియు థాయ్-ఎంఈసిసి ప్రతినిధులతో ఓడ డెక్పై ఉమ్మడి యోగా సెషన్ నిర్వహించబడింది. యోగాను తమ దైనందిన జీవితంలో చేర్చడం యొక్క ప్రాముఖ్యత గురించి, దాని ఏకీకృత శక్తిని మరియు అనేక ప్రయోజనాలను ప్రతినిధులు తెలిపారు.
సందర్శన సమయంలో నౌక సిబ్బంది, నేషనల్ క్యాడెట్ కార్ప్స్  క్యాడెట్లు మరియు భారత రాయబార కార్యాలయం ప్రతినిధులు పట్టాయా బీచ్లో అంతర్జాతీయ ఔట్రీచ్ బీచ్ క్లీన్-అప్ కార్యక్రమంలో చురుకుగా పాల్గొన్నారు. ఈ చొరవ పునీత్ సాగర్ అభియాన్లో భాగంగా పరిశుభ్రత యొక్క ప్రాముఖ్యత గురించి అవగాహన పెంచుతూనే ప్లాస్టిక్ మరియు ఇతర వ్యర్థ పదార్థాల సముద్ర తీరాలను శుభ్రం చేయడానికి ఎన్సిసి దేశవ్యాప్త ఫ్లాగ్షిప్ ప్రచారం. ఈ కార్యాచరణ పర్యావరణ బాధ్యతను ప్రోత్సహించడంలో స్థానిక థాయ్ యువజన సంస్థలు సహకారం అందించాయి.
థాయ్ ఎంఈసిసి ప్రధాన కార్యాలయంలో డైరెక్టర్ జనరల్ ఆఫ్ పాలసీ అండ్ ప్లాన్స్ రియర్ అడ్మిరల్ విచ్ను తుపా-ఆంగ్తో కమాండింగ్ ఆఫీసర్ డిఐజి జీడి రాటూరి సమావేశం నిర్వహించారు. సముద్ర భద్రత విషయంలో భారత్ మరియు థాయ్లాండ్ మధ్య పెరుగుతున్న సంబంధాలపై ఇరువురు నేతలు చర్చించారు.
భారతదేశం-ఆసియాన్ చొరవ కింద బ్యాంకాక్లో 'సముద్ర ప్రహరీ' సందర్శన ప్రధాన మంత్రి శ్రీ నరేంద్ర మోదీ దార్శనికత అయిన సాగర్  మరియు భారతదేశ జీ20 ప్రెసిడెన్సీ థీమ్ 'వసుధైవ కుటుంబం - ఒక భూమి, ఒక కుటుంబం, ఒక భవిష్యత్తు'కు అనుగుణంగా సముద్ర రంగంలో ఐసిజి మరియు థాయ్ ఎంఈసీసీ మధ్య సంబంధాలను పెంపొందించడంలో మరియు భారతదేశాన్ని నమ్మదగిన సముద్ర భాగస్వామిగా హైలైట్ చేయడంలో ఒక ముఖ్యమైన మైలురాయిని సూచిస్తుంది. నవంబర్ 2022లో కంబోడియాలో జరిగిన ఆసియాన్ డిఫెన్స్ మినిస్టర్స్ ప్లస్ మీటింగ్ సందర్భంగా రక్షణ మంత్రి శ్రీ రాజ్నాథ్ సింగ్ భారత్-ఆసియాన్ ఇనిషియేటివ్ ఆఫ్ ఓవర్సీస్ డిప్లాయ్మెంట్ను ప్రకటించారు.
ప్రధాన మంత్రి కార్యాలయం
దేశం లో రేడియో కనెక్టివిటీ ని అభివృద్ధిపరచేప్రయాస లో భాగం గా, 91 ఎఫ్ఎమ్ ట్రాన్స్ మిటర్ లను ఏప్రిల్ 28 వ తేదీ నాడుప్రారంభించనున్న ప్రధాన మంత్రి
ఈ ట్రాన్స్ మిటర్ లు 18 రాష్ట్రాల తో పాటు రెండు కేంద్రపాలిత ప్రాంతాల లో ఏర్పాటయ్యాయి
మహత్వాకాంక్ష యుక్త జిల్లాల లో మరియు సరిహద్దు ప్రాంతాల లో కనెక్టివిటీ ని పెంచడంపై ప్రత్యేక శ్రద్ధ ను తీసుకోవడం జరుగుతున్నది
ప్రసార సేవ లు లభించే ప్రాంతం లో ఇంచుమించు 35,000 చ.కి.మీ. ల మేర విస్తరించడం తో అదనం గా రెండు కోట్ల మంది ప్రజలురేడియో ప్రసారాల సేవల ను అందుకోగలుగుతారు
ఈ విస్తరణ ‘మన్ కీ బాత్’ యొక్క చరిత్రాత్మకమైన వందో భాగాని కి రెండు రోజులు ముందు గా చోటు చేసుకొంటోంది
వంద వాట్ సామర్థ్యాన్ని కలిగివుండేటటువంటి 91 ఎఫ్ఎమ్ ట్రాన్స్ మిటర్ లను ప్రధాన మంత్రి శ్రీ నరేంద్ర మోదీ ఏప్రిల్ 28 వ తేదీ నాడు ఉదయం పూట 10:30 గంటల వేళ కు వీడియో కాన్ఫరెన్స్ మాధ్యం ద్వారా ప్రారంభించనున్నారు. దీనితో దేశం లో రేడియో కనెక్టివిటీ కి మరింత గా దన్ను లభించనుంది.
దేశం లో ఎఫ్ఎమ్ కనెక్టివిటీ ని పెంచడాని కి ప్రభుత్వం కంకణం కట్టుకొంది. దేశం లోని 18 రాష్ట్రాల లో మరియు రెండు కేంద్రపాలిత ప్రాంతాల లో 84 జిల్లాల లో ఒక్కొక్కటీ 100 వాట్ సామర్థ్యం కలిగిన 91 ఎఫ్ఎమ్ ట్రాన్స్ మిటర్ ల ను కొత్త గా స్థాపించడమైంది. మహత్వాకాంక్ష యుక్త జిల్లాల లో మరియు సరిహద్దు ప్రాంతాల లో సేవల ను పెంచడం పై ఈ విస్తరణ కార్యక్రమం లో ప్రధానం గా శ్రద్ధ తీసుకోవడం జరిగింది. ఎఫ్ఎమ్ ప్రసారాల కవరేజీ ని బిహార్, ఝార్ ఖండ్, ఒడిశా, పశ్చిమ బంగాల్, అసమ్, మేఘాలయ, నాగాలాండ్, హరియాణా, రాజస్థాన్, ఉత్తర్ ప్రదేశ్, ఉత్తరాఖండ్, ఆంధ్ర ప్రదేశ్, కేరళ, తెలంగాణ, ఛత్తీస్ గఢ్, గుజరాత్, మధ్య ప్రదేశ్, మహారాష్ట్ర లు, కేంద్రపాలిత ప్రాంతాలు లద్దాఖ్, ఇంకా అండమాన్ మరియు నికోబార్ దీవులలో విస్తరించడమైంది. ఆకాశవాణి ఎఫ్ఎమ్ సేవ ల పరం గా ఈ విస్తరణ తో ఇంతవరకు రేడియో మాధ్యం లభ్యం కాకుండా ఉన్నటువంటి రెండు కోట్ల మంది కి ఈ తరహా సేవ అందుబాటు లోకి రానుంది. ఇది దాదాపు గా 35,000 చదరపు కిలో మీటర్ ల కు పైగా ప్రాంతం లో ఈ విధమైనటువంటి సేవల ను విస్తరింప చేయనుంది.
సామాన్య ప్రజానీకం చెంతకు చేరుకోవడం లో రేడియో ప్రముఖ పాత్ర ను పోషిస్తుంది అని ప్రధాన మంత్రి గట్టి గా నమ్ముతున్నారు. సాధ్యమైనంత ఎక్కువ మంది శ్రోత ల వద్ద కు చేరుకోవడానికి ఈ మాధ్యం యొక్క విశిష్టమైన బలాన్ని వినియోగించుకోవడానికని ప్రధాన మంత్రి ‘మన్ కీ బాత్’  కార్యక్రమాన్ని ఆరంభించారు. మనసు లో మాట కార్యక్రమం ప్రస్తుతం ప్రతిష్టాత్మకమైనటువంటి వందో ఎపిసోడ్ కు చేరువ లో ఉంది.(
జల శక్తి మంత్రిత్వ శాఖ
ప్రజలకు సురక్షిత తాగునీటి సౌకర్యం
2024 నాటికి, దేశంలోని అన్ని గ్రామాల్లో ప్రతి కుటుంబానికి కొళాయి కనెక్షన్ ద్వారా రోజుకు తలసరి  55 లీటర్ల తాగునీటిని నిర్దేశిత నాణ్యతతో  నిరంతరం, దీర్ఘకాలం పాటు సరఫరా చేయడానికి రాష్ట్రాల భాగస్వామ్యంతో 2019 ఆగస్టు నుంచి జల్ జీవన్ మిషన్  - హర్ ఘర్ జల్ను భారత ప్రభుత్వం అమలు చేస్తోంది.
2019 ఆగస్టులో జల్ జీవన్ మిషన్ను ప్రకటించే సమయానికి, 3.23 కోట్ల  గ్రామీణ కుటుంబాలకు కొళాయి నీటి కనెక్షన్లు ఉన్నట్లు నివేదిక ఉంది. ఇప్పటివరకు, రాష్ట్రాలు/యూటీల ద్వారా అందిన నివేదకల ప్రకారం, 02.02.23 నాటికి, ఈ మూడున్నరేళ్లలో 7.83 కోట్లకు పైగా గ్రామీణ కుటుంబాలకు కొళాయి నీటి కనెక్షన్లు అందించడం జరిగింది. ఇదే విధంగా, 02.02.2023 నాటికి దేశంలోని 19.36 కోట్ల గ్రామీణ కుటుంబాల్లో దాదాపు 11.07 కోట్ల  కుటుంబాల ఇళ్లలో కొళాయి నీటి సరఫరా ఉన్నట్లు నివేదికలు ఉన్నాయి. నివేదికల ప్రకారం, దేశంలోని 6 లక్షల గ్రామాల్లో ఉన్న 16.95 లక్షల కుటుంబాలకు సహేతుకమైన దూరంలో సురక్షితమైన మంచినీటిని అందించడం జరిగింది. 11,877 గ్రామాల్లోని 24,543 ఆవాసాలకు సంబంధించి, అక్కడున్న తాగునీటి వనరుల్లో నాణ్యత లేమి సమస్యలు ఉన్నట్లు నివేదికల ద్వారా తెలుస్తోంది.
కొళాయి ద్వారా తాగునీరు పొందుతున్న గ్రామాల వివరాలు రాష్ట్రం/యూటీ, జిల్లాల వారీగా జేజేఎం డ్యాష్బోర్డ్లో పబ్లిక్ డొమైన్లో ఉన్నాయి, ఈ క్రింది లింక్ ద్వారా ఆ వివరాలు తెలుసుకోవచ్చు:
https://ejalshakti.gov.in/jjmreport/JJMIndia.aspx
కేంద్ర జల్ శక్తి శాఖ సహాయ మంత్రి శ్రీ ప్రహ్లాద్ సింగ్ పటేల్ ఈరోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని తెలిపారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 చికిత్స కోసం తిరిగి ఉద్దేశించిన ఔషధం "నిక్లోసమైడ్" క్లినికల్ ట్రయల్స్ ను ప్రారంభించిన - సి.ఎస్.ఐ.ఆర్ ఇండియా మరియు లక్సాయ్ లైఫ్ సైన్సెస్ సంస్థలు
లక్సాయ్ లైఫ్ సైన్సెస్ ప్రైవేట్ లిమిటెడ్ సంస్థ సహకారంతో సి.ఎస్.ఐ.ఆర్., కోవిడ్ -19 చికిత్స కోసం యాంటీ-హెల్మినిటిక్ ఔషధం "నిక్లోసమైడ్" రెండో దశ క్లినికల్ ట్రయల్స్ ను ప్రారంభించింది. ఆసుపత్రిలో చేరిన కోవిడ్ -19 రోగుల చికిత్స కోసం "నిక్లోసమైడ్" యొక్క సమర్థత, భద్రత మరియు సహనాన్ని అంచనా వేయడానికి, మల్టీ-సెంట్రిక్, ఫేజ్-2, రాండమైజ్డ్, ఓపెన్ లేబుల్ క్లినికల్ అధ్యయనంగా ఈ పరీక్షలు చేపట్టారు. పెద్దవారిలో మరియు పిల్లల్లో టేప్-వార్మ్ సంక్రమణ చికిత్స కోసం నిక్లోసమైడ్ గతంలో విస్తృతంగా ఉపయోగించబడింది. ఈ ఔషధం యొక్క భద్రతా ప్రొఫైల్ కాలక్రమేణా పరీక్షించబడింది. అలాగే, వివిధ మోతాదు స్థాయిలలో మానవ వినియోగానికి సురక్షితంగా కనుగొనబడింది.
"నిక్లోసమైడ్" ఉపయోగించి రెండవ దశ క్లినికల్ ట్రయల్ నిర్వహించడానికి ఎస్.ఈ.సి. సిఫారసులపై సి.ఎస్.ఐ.ఆర్. డైరెక్టర్ జనరల్ డాక్టర్ శేఖర్ సి మాండే, సంతోషం వ్యక్తం చేశారు. ఇది సాధారణ, సరసమైన ఔషధం మరియు భారతదేశంలో సులభంగా లభిస్తుంది. అందువల్ల మన జనాభాకు అందుబాటు లో ఉంచవచ్చునని, ఆయన తెలియజేశారు.
డి.జి-సి.ఎస్.ఐ.ఆర్. సలహాదారు డాక్టర్ రామ్ విశ్వకర్మ ఈ విధంగా తెలియజేశారు:
ఎ) "సిన్సిటియా" ఏర్పడటాన్ని నిరోధించే ఔషధాలను గుర్తించడానికి ఒక స్క్రీన్ లో, "నిక్లోసమైడ్" ను, ఆశాజనకంగా పునర్నిర్మించిన ఔషధంగా, ఈ ప్రాజెక్టులో సహకరించిన లండన్లోని కింగ్స్ కళాశాల కి చెందిన పరిశోధనా బృందం, గుర్తించబడింది. కోవిడ్-19 సోకిన రోగుల ఊపిరితిత్తులలో గమనించిన "సిన్సిటియా" లేదా ఫ్యూజ్డ్ కణాలు బహుశా సార్స్-కోవ్-2 స్పైక్ ప్రోటీన్ యొక్క ఫ్యూసోజెనిక్ కార్యకలాపాల ఫలితంగా ఉండవచ్చు. "నిక్లోసమైడ్" ఔషధం "సిన్సిటియా" ఏర్పడటాన్ని నిరోధించవచ్చు.
బి) పి.హెచ్. డిపెండెంట్ ఎండోసైటిక్ పాత్ వే ద్వారా వైరస్ ప్రవేశించడాన్ని నిరోధించడంతో పాటు సార్స్-కోవ్-2 ప్రవేశాన్ని కూడా సమర్ధంగా నిరోధించగల ఔషధంగా "నిక్లోసమైడ్" కూడా నిరూపించబడినట్లు, జమ్మూ లోని సి.ఎస్.ఐ.ఆర్-ఐ.ఐ.ఐ.ఎం, మరియు బెంగుళూరు లోని ఎన్.సి.బి.ఎస్. ల మధ్య, స్వతంత్ర, సహకార పరిశోధన ఇటీవల వెల్లడించింది.
ఈ రెండు స్వతంత్ర ప్రయోగాత్మక అధ్యయనాల దృష్ట్యా, కోవిడ్-19 రోగులలో క్లినికల్ ట్రయల్ కోసం, "నిక్లోసమైడ్" ఇప్పుడు, ఒక మంచి ఔషధంగా అవతరించింది.
హైదరాబాద్ లోని సి.ఎస్.ఐ.ఆర్-ఐ.ఐ.సి.టి. డైరెక్టర్ డాక్టర్ శ్రీవారి చంద్ర శేఖర్, ఈ సందర్భంగా మాట్లాడుతూ, ఐ.ఐ.సి.టి. లో అభివృద్ధి చేసిన మెరుగైన సాంకేతిక పరిజ్ఞానం ఆధారంగా యాక్టివ్ ఫార్మాస్యూటికల్ ఇన్-గ్రేడియంట్  ను లక్సాయ్ లైఫ్ సైన్సెస్ తయారు చేస్తోందనీ, ఈ ముఖ్యమైన క్లినికల్ ట్రయల్ లో ఈ సంస్థ ఒక భాగస్వామిగా ఉందనీ, ఈ ట్రయల్ విజయవంతమైతే రోగులకు తక్కువ ఖర్చుతో కూడిన చికిత్స అందుబాటులోకి వస్తుందనీ, ప్రత్యేకంగా పేర్కొన్నారు.
లక్సాయ్ సీ.ఈ.ఓ. డాక్టర్ రామ్ ఉపాధ్యాయ మాట్లాడుతూ, "నిక్లోసమైడ్" సామర్థ్యాన్ని గ్రహించి, క్లినికల్ ట్రయల్స్ చేపట్టడానికి గత సంవత్సరంలోనే ప్రయత్నాలు ప్రారంభమైనట్లు, తెలియజేశారు. డ్రగ్ రెగ్యులేటర్ నుండి అనుమతి పొందడంతో, క్లినికల్ ట్రయల్ ఈ వారం వివిధ సైట్లలో ప్రారంభమయ్యిందనీ, ఈ ట్రయల్ 8-12 వారాల్లో పూర్తవుతుందని భావిస్తున్నట్లూ, ఆయన చెప్పారు. భారతీయ అధ్యయనాలలో క్లినికల్ ట్రయల్స్ సమయంలో ఉత్పత్తి చేయబడిన విజయవంతమైన క్లినికల్ ఆధారాల ఆధారంగా, కోవిడ్-19 రోగులకు మరిన్ని చికిత్సా ఎంపికలు అందుబాటులో ఉండేవిధంగా అత్యవసర వినియోగ అధికారాన్ని కోరవచ్చు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఖద్దరు ఫేస్ మాస్కులను ఆన్లైన్లో విక్రయించనున్న కేవీఐసీ
ప్రసిద్ధి పొందిన ఖద్దరు ఫేసు మాస్కులు ఇకపై ఆన్లైన్ ద్వారా కూడా అందుబాటులోకి వచ్చాయి. వివిధ అవరోధాల కారణంగా ఇంటి నుంచి బయటకు రాలేని పరిస్థితుల్లో ఉన్నవారికి, మారుమూల ప్రాంతాల ప్రజలకు ఇది ఉపయోగపడనుంది. http://www.kviconline.gov.in/khadimask ద్వారా ఆన్లైన్లో ఖాదీ ఫేస్ మాస్కులను ఆర్డర్ చేయవచ్చు.
ఖద్దరుతోపాటు, పట్టు మాస్కులను కూడా కేవీఐసీ విక్రయిస్తోంది. ఖద్దరు మాస్క్ ధర రూ.30 కాగా, పట్టు మాస్క్ ధర రూ.100 రూపాయలు. కనీసం రూ.500 విలువగల మాస్కులను ఆన్లైన్ ద్వారా కొనుగోలు చేయాలి. నాలుగు రకాల మాస్కులు.. నలుపురంగు అంచుతో ఉన్న తెల్లటి కాటన్ మాస్కులు, తివర్ణ అంచుతో ఉన్న తెల్లటి కాటన్ మాస్కులు, వివిధ రంగుల్లో ఉన్న పట్టు మాస్కులు, ప్రింటుతో వివిధ రంగుల్లో ఉన్న పట్టు మాస్కులు అందుబాటులో ఉన్నాయి. డెలివరీ రుసుము లేకుండా, ఆర్డర్ తేదీ నుంచి ఐదు రోజుల్లో మాస్కులను కేవీఐసీ అందిస్తుంది. ప్రస్తుతానికి ఈ సదుపాయం మనదేశంలో మాత్రమే అందుబాటులో ఉంది.
ఆన్లైన్ ద్వారా ఖద్దరు ఫేస్ మాస్కులను విక్రయిస్తున్నాం కాబట్టి, ప్రజలు నిజమైన ఖద్దరు మాస్కులను పొందుతారని కేవీఐసీ ఛైర్మన్ శ్రీ వినయ్ కుమార్ సక్సేనా చెప్పారు. "మోసాల నుంచి ప్రజలను రక్షించడం కూడా ఆన్లైన్ విక్రయాల లక్ష్యం. చాలా ఆన్లైన్ పోర్టళ్లు ఖద్దరు పేరిట మాస్కులు అమ్ముతున్నాయి. అవి నిజమైన ఖద్దరు కాదు, చేనేత అసలే కాదు. అలాంటి ప్రకటనలు చూసి చాలామంది ప్రజలు మోసపోతున్నారు" అని చెప్పారు.
ఖద్దరు ఫేస్ మాస్కులు రెండు పొరలతో వంద శాతం కాటన్ వస్త్రంతో తయారవుతాయి. చిన్నవి, మధ్యస్థం, పెద్దవి వంటి మూడు పరిమాణాల్లో లభ్యమవుతాయి. పట్టు మాస్కులను మూడు పొరలుగా తయారు చేస్తారు. లోపలి రెండు పొరలు కాటన్తో, పైపొరను పట్టుతో తయారు చేస్తారు. వివిధ రంగులతో, ప్రింటు చేసినవి, ప్రింటు లేని రకాలుగా ఇవి లభ్యమవుతున్నాయి. ఇవి ఒకే పరిమాణంలో, చెవుల దగ్గర సరిచేసుకోవడానికి వీలుగా ఉంటాయి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
గృహ నిర్మాణ, పట్టణ వ్యవహారాల శాఖ మంత్రికి డివిడెండ్ చెక్కులను అందచేసిన ఎన్బిసిసి, హెచ్ఎస్సిఎల్
ఆర్థిక సంవత్సరం 2020-21కు గాను వాటాదారులకు మొత్తం రూ. 52.24 కోట్ల డివిడెండ్లను  ఎన్బిసిసి ఇండియా లిమిటెడ్ చెల్లించింది. ఈ మేరకు రూ. 52.24 కోట్ల చెక్కును అంతిమ డివిడెండ్గా గృహనిర్మాణ, పట్టణ వ్యవహారాల శాఖ మంత్రిత్వ శాఖ కార్యదర్శి దుర్గా శంకర్ మిశ్రా, అదనపు కార్యదర్శి కమ్రాన్ రిజ్వీ, ఎన్బిసిసి  డైరెక్టర్ శ్రీమతి సుఖే సమక్షంలో మంత్రి హర్దీప్ సింగ్కు ఎన్బిసిసి చైర్మన్, మేనేజింగ్ డైరెక్టర్ పవన్ కుమార్ గుప్తా బుధవారంనాడు అందచేశారు.
ఎన్బిసిసి  లిమిటెడ్ అనుబంధ సంస్థ అయిన హిందుస్తాన్ స్టీల్వర్క్స్ కనస్ట్రక్షన్ లిమిటెడ్  కూడా అంతిమ డివిడెండుగా ఆర్థిక సంవత్సరం 2020-21కి గాను రూ. 4.36 కోట్లను  భారత ప్రభుత్వానికి చెల్లించింది.
ఆయుష్
గౌహతిలోని కేంద్ర ఆయుర్వేద పరిశోధనా సంస్థ  , రాష్ట్ర ఆయుర్వేద కళాశాలల్లో మూడు భవనాల నిర్మాణానికి శంకుస్థాపన చేసిన కేంద్ర మంత్రి శ్రీ సర్బానంద సోనోవాల్
గౌహతిలోని కేంద్ర ఆయుర్వేద పరిశోధనా సంస్థ లో 20 కోట్ల రూపాయల ఖర్చుతో కొత్తగా మూడు భవనాలను నిర్మించనున్నారు. తొలిసారిగా ఏర్పాటు చేయనున్న ఫార్మకాలజీ మరియు కెమిస్ట్రీ ల్యాబ్ కోసం ఈ భవనాలను నిర్మిస్తారు. ఈశాన్య ప్రాంత రాష్ట్రంలో గౌహతిలో పనిచేస్తున్న రాష్ట్ర ఆయుర్వేద ఫార్మసీ స్థాయిని కూడా అప్గ్రేడ్ చేస్తారు.
బోర్సజై లోని కేంద్ర ఆయుర్వేద పరిశోధనా సంస్థ పంచకర్మ బ్లాకును నెలకొల్పేందుకు నిర్మించనున్న భవనానికి కేంద్ర ఆయుష్, రేవులు, షిప్పింగ్, జలమార్గాల శాఖ మంత్రి శ్రీ సర్బానంద సోనోవాల్ ఈ రోజు శంకుస్థాపన చేశారు. జలుక్బరి గువాహటిలోని రాష్ట్ర ఆయుర్వేద కళాశాలలో పంచకర్మ సెంటర్ ఆఫ్ ఎక్సలెన్స్ నిర్మాణానికి కూడా మంత్రి శంకుస్థాపన చేశారు. వీటి నిర్మాణానికి 20 కోట్ల రూపాయలు ఖర్చవుతుందని అంచనా.
ఈ కార్యక్రమానికి అస్సాం ఆరోగ్య కుటుంబ సంక్షేమం మరియు ఐటీ శాఖ మంత్రి కేశబ్ మహంత , గౌహతి లోక్సభ పార్లమెంటు సభ్యుడు క్వీన్ ఓజా కూడా హాజరయ్యారు.
రాష్ట్ర ఆయుర్వేద కళాశాలలో పంచకర్మ ఎక్సలెన్స్ కేంద్రం ఏర్పాటు చేయబడుతుంది. రాష్ట్ర ఆయుర్వేద ఫార్మసీ కూడా ఆయుష్ మంత్రిత్వ శాఖ అమలు చేస్తున్న ఆయుర్ స్వస్థ యోజన కింద అప్గ్రేడ్ చేయబడుతుంది. పంచకర్మ బ్లాక్ జి జి +2 భవనం మరియు ఫార్మకాలజీ కెమిస్ట్రీ లేబొరేటరీస్ జి +3 భవనాలను నిర్మించడం జరుగుతుంది. దీనికి 10 కోట్ల రూపాయలు ఖర్చవుతాయని అంచనా వేశారు.
నూతనంగా ఏర్పాటయ్యే పంచకర్మ కేంద్రంలో పంచకర్మ చికిత్సలో ప్రపంచ స్థాయి ప్రమాణాల మేరకు నైపుణ్యాభివృద్ధి శిక్షణ తరగతులు నిర్వహిస్తారు. కేంద్ర ఫార్మకాలజీ , కెమిస్ట్రీ భవనం ప్రీ-క్లినికల్ ప్రయోగాత్మక విధానాలు, ఔషధాల ప్రమాణీకరణ, మూలికల రసాయన పరీక్ష, జంతు సంబంధిత టాక్సికాలజీ నివేదిక మొదలైన అంశాలతో ఆధునిక సౌకర్యాలతోఆయుర్వేద పరిశోధనా సంస్థ లో కేంద్రాన్ని నెలకొల్పుతారు. ఈ రకమైన సౌకర్యం ఈశాన్య ప్రాంతంలో తొలిసారిగా అందుబాటులోకి వస్తుంది.
ఈ సందర్భంగా ఏర్పాటైన సమావేశంలో మాట్లాడిన శ్రీ సర్బానంద సోనోవాల్ ఆయుర్వేదం మానసిక ప్రశాంతతను అందించి శరీరాన్ని దృఢంగా ఉంచుతుందని అన్నారు. భూమాత అనేక గుణాలు కలిగిన వృక్ష సంపదను అందించిందని అన్నారు. అస్సాంలో లభిస్తున్న ఈ సంపదను వినియోగంలోకి తేవడం ద్వారా అస్సాంలో పాటు ఈశాన్య ప్రాంత రాష్ట్రాలు ఆయుర్వేద రంగంలో అభివృద్ధి సాధిస్తాయని మంత్రి పేర్కొన్నారు. ప్రకృతి ప్రసాదించిన సంపదను వినియోగంలోకి తెచ్చేందుకు ప్రయత్నాలు ప్రారంభమయ్యాయని అన్నారు. ఈ ప్రయత్నాలతో ఈ ప్రాంత ప్రజల ఆరోగ్య స్థితిగతులు మెరుగు పడతాయని శ్రీ సర్బానంద సోనోవాల్ అన్నారు. ప్రపంచ స్థాయి గుర్తింపు, ఆదరణ పొందిన పంచకర్మ విధానాలను మరింత సమర్థంగా అమలు చేసేందుకు అవకాశం కలుగుతుందని పేర్కొన్నారు. దీనివల్ల భారత పురాతన సంప్రదాయ వైద్య విధానాలకు మరింత ప్రచారం కలుగుతుందని అన్నారు. ఇతర సౌకర్యాలను అభివృద్ధి చేయడం వల్ల ఆయుర్వేద సామర్థ్యాన్ని సాక్ష్యాధారాలతో రుజువు చేసి ప్రజల్లో అవగాహన కల్పించేందుకు సహకరిస్తాయని మంత్రి అన్నారు. భారతదేశంలో మాత్రమే అందుబాటులో ఉన్న ఆయుర్వేద వైద్య విధానానికి ప్రపంచవ్యాప్తంగా వ్యాప్తి చేసి మానవాళికి సేవ చేయడానికి వినియోగించాలని శ్రీ సర్బానంద సోనోవాల్ అన్నారు.
రసాయనాలు, ఎరువుల మంత్రిత్వ శాఖ
ఆంఫోటెరిసిన్-బి డిమాండ్, సరఫరాను సమీక్షించి, లభ్యతను నిర్ధరించిన శ్రీ మన్సుఖ్ మాండవీయ
ఔషధాన్ని సక్రమంగా ఉపయోగించాలని అన్ని రాష్ట్రాలకు కేంద్ర మంత్రి అభ్యర్థన
మ్యుకోర్మైకోసిస్ చికిత్సలో ఉపయోగించే ఆంఫోటెరిసిన్-బి కోసం దేశవ్యాప్తంగా నెలకొన్న డిమాండ్, సరఫరాపై కేంద్ర రసాయనాలు, ఎరువుల శాఖ సహాయ మంత్రి శ్రీ మన్సుఖ్ మాండవీయ సమీక్ష నిర్వహించారు. దేశీయ ఉత్పత్తిని పెంచడంతోపాటు, ప్రపంచ దేశాల నుంచి ఈ ఔషధాన్ని దిగుమతి చేసుకునేలా తయారీదారులతో కలిసి కేంద్ర ప్రభుత్వం ఒక వ్యూహాన్ని రూపొందించింది.
దేశవ్యాప్తంగా ఆంఫోటెరిసిన్-బి సరఫరా అనేక రెట్లు పెరిగినట్లు మంత్రి గుర్తించారు. కానీ, ఈ ఔషధానికి ఆకస్మిక డిమాండ్ ఏర్పడింది. అవసరమైన రోగులకు ఈ మందును అందించేందుకు సాధ్యమైన అన్ని ప్రయత్నాలు చేసేందుకు కేంద్ర ప్రభుత్వం కట్టుబడి ఉందని కేంద్ర మంత్రి స్పష్టం చేశారు.
ఆంఫోటెరిసిన్-బి సరఫరా, పంపిణీ గొలుసును సమర్థవంతంగా నిర్వహించేందుకు ఒక విధానాన్ని కూడా కేంద్ర ప్రభుత్వం సూచించింది. సాధ్యమైనంత త్వరగా ఔషధం లోటు భర్తీ అవుతుందని భావిస్తున్నారు. కేంద్రం సూచించిన మార్గదర్శకాలను ఖచ్చితంగా పాటిస్తూ, ఔషధాన్ని సక్రమంగా వినియోగించాలని శ్రీ మాండవీయ అన్ని రాష్ట్రాలను కోరారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ మీద పోరులో మరో మైలురాయి దాటిన భారత్
95% దాటిన కోలుకున్నవారి శాతం, ప్రపంచస్థాయిలో అత్యధిక సాధనలలో ఒకటి
3.4 లక్షలకంటే తగ్గిన చికిత్సలో ఉన్న కేసులు
161 రోజుల తరువాత రోజువారీ కేసులు 22,065 కి చేరిక
కోవిడ్ మీద పోరులో భారత్ అనేక మైలురాళ్ళు దాటుతూ ముందుకు సాగుతోంది. తాజాగా గత 24 గంటలలో నమోదైన కేసులు 22,100 లోపుకు పడిపోయి 161 రోజుల తరువాత 22,065 కు చేరాయి. 2020 జులై 7న నమోదైన 22,252 కేసులే అప్పట్లో అత్యధికం.
రోజువారీ కోలుకుంటున్న కోవిడ్ బాధితుల సంఖ్య పెరుగుతూ ఉండటంతో బాటు మరణాల సంఖ్య కూడా స్థిరంగా తగ్గుతూ రావటం వలన చికిత్సలో ఉన్నవారి సంఖ్య తగ్గుదలబాటలో సాగుతోంది. ఇదే క్రమంలో చికిత్సలో ఉన్న బాధితుల సంఖ్య తగ్గుతూ 3.4 లక్షలకంటే తగ్గి ప్రస్తుతం దేశంలో 3,39,820 మంది చికిత్సలో ఉన్నారు. ఇది మొత్తం కోవిడ్ కెసులలో 3.43% మాత్రమే.
చికిత్సలో ఉన్నవారు తగ్గుతూ ఉండటానికి తోడు కోలుకుంటున్నవారు పెరుగుతూ ఉన్నారు. ఇప్పటిదాకా కోలుకున్నవారి మొత్తం సంఖ్య 94 లక్షలు పైబడి నేటికి 94,22,636 కు చేరింది. చికిత్సలో ఉన్నవారికి, కోలుకున్నవారికి మధ్య తేడా ప్రస్తుతం 90,82,816 కు చేరింది. ఫలితంగా కోలుకున్నవారి శాతం 95.12% కు చేరింది.
ఎక్కువమంది కోవిడ్ బాధితులున్న దేశాలతో పోల్చుకున్నప్పుడు అంతర్జాతీయ స్థాయిలో భారత్ లో కోలుకున్నవారిశాతం గణనీయంగా మెరుగైన స్థితిలో ఉంది.
గడిచిన 24 గంటలలో దేశవ్యాప్తంగా 34,477 మంది కోవిడ్ బాధితులు కోలుకున్నారు. కొత్తగా కోలుకున్నవారిలో 74.24% మంది కేవలం 10 రాష్ట్రాలు, కేంద్రపాలిత ప్రాంతాలలొనే కేంద్రీకృతమయ్యారు. అందులో మహారాష్ట్రలో అత్యధికంగా 4,610 మంది, ఆ తరువాత స్థానంలో కేరళలో 4,481 మంది కోలుకోగా, పశ్చిమ బెంగాల్ లో 2,980 మంది కోలుకున్నారు.
కొత్తగా పాజిటివ్ గా నిర్థారణ అయినవారిలో 73.52% మంది 10 రాష్ట్రాలకు చెందినవారే ఉన్నారు. మహారాష్ట్రలో అత్యధికంగా 2,949 కేసులు నమోదు కాగా ఆ తరువాత స్థానంలో ఉన్న కేరళలో 2,707 కొత్త కేసులు వచ్చాయి.
గడిచిన 24 గంటలలో దేశవ్యాప్తంగా 354 మంది కోవిడ్ బాధితులు చనిపోయారు. అందులో 79.66% మంది పది రాష్ట్రాలలోనే నమోదయ్యారు. వారిలో మహారాష్ట్రలోనూ, ఢిల్లీలోనూ అత్యధికంగా 60 మంది చొప్పున చనిపోగా, పశ్చిమ బెంగాల్ లో 43 మరణాలు నమోదయ్యాయి.
నైపుణ్యాభివృద్ధి మంత్రిత్వ శాఖ
దేశవ్యాప్తంగా వివిధ ప్రాంతాల లో ఇండియన్ ఇన్స్టిట్యూట్ ఆఫ్ స్కిల్స్ ను పిపిపి తరహా లో ఏర్పాటు చేసేందుకు ఉద్దేశించిన పథకాని కి ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దేశవ్యాప్తంగా వివిధ ప్రాంతాల లో ప్రభుత్వ, పైవేటు భాగస్వామ్యం  పద్ధతి లో ఇండియన్ ఇన్స్టిట్యూట్ ఆఫ్ స్కిల్స్ ను ఏర్పాటు చేసేందుకు ఆమోదం తెలిపింది. ఎంపిక చేసిన ప్రాంతాల లో అవసరాన్ని మరియు అందుబాటులో ఉన్న మౌలిక సదుపాయాలను దృష్టి లో పెట్టుకొని ఐఐఎస్ ను ప్రోత్సహించడం కోసం ఈ మార్గాన్ని ఉపయోగించుకోనున్నారు.
ప్రయోజనాలు:
ఉన్నత స్థాయి తో కూడినటువంటి నైపుణ్య శిక్షణ ను, అప్లయిడ్ రిసర్చ్ ఎడ్యుకేషన్ ను సమకూర్చడంతో పాటు పరిశ్రమ తో ప్రత్యక్ష సంబంధాన్ని, అర్థవంతమైనటువంటి సంబంధాన్ని నెలకొల్పడం ద్వారా భారతదేశ ఆర్థిక వ్యవస్థ లో కీలక రంగాల్లో ప్రపంచ శ్రేణి స్పర్ధాత్మకత ను పెంపొందించేందుకు ఐఐఎస్ ల స్థాపన తోడ్పడనుంది. ఇది దేశం లో మహత్త్వాకాంక్ష కలిగిన యువత కు ఉన్నత స్థాయి నైపుణ్య సంబంధ శిక్షణావకాశాన్ని కల్పిస్తుంది. మరి అలాగే పరిశ్రమ తో వారికి సంబంధాన్ని ఏర్పరచడం ద్వారా జవాబుదారుతనాన్ని ఇనుమడింపచేయగలదు. అంతే కాక విభిన్న రంగాల లో ప్రపంచ శ్రేణి పోటీ తత్వాన్ని పెంచేందుకు కూడా మార్గాన్ని ఇది సుగమం చేయగలదు.
ప్రైవేటు రంగం లోని కృషి సంబంధ సామర్థ్యం తాలూకు ప్రయోజనాలను ఉపయోగించుకొని, దానికి ప్రభుత్వ భూమి రూపం లో ప్రభుత్వ పెట్టుబడి ని జత పరచడం ద్వారా ఇది ప్రావీణ్యం, జ్ఞానం మరియు స్పర్ధాత్మకత లకు నిలయమైన నూతన సంస్థ ల ఏర్పాటు కు దోహదం చేయనుంది.